Stepan Sannikov

Stepan Romanovitš Sannikov (; s. 25. helmikuuta 1990 Solikamsk, Venäjän SFNT, Neuvostoliitto) on venäläinen jääkiekkoilija, joka pelaa KHL-joukkue Ak Bars Kazanissa. Sannikov on pelipaikaltaan vasen laitahyökkääjä.

Ura
Seuraura
Sannikov pelasi ensimmäiset miesten pelinsä Sibir Novosibirskin kakkosjoukkueessa Venäjän kolmanneksi korkeimmalla sarjatasolla Pervaja Ligassa kaudella 2007–2008. Seuraavalla kaudella 2008–2009 hän debytoi seuran KHL-joukkueessa, jossa Sannikov pelasi yhden runkosarjaottelun. Kauden 2009–2010 hän pelasi suurimmaksi osaksi MHL-junioriliigan Sibirskije Snajperyssa, jonka toiseksi paras pistemies Sannikov oli Artjom Burdeljovin jälkeen tehoilla 15+19=34. Hän pelasi kauden aikana 17 KHL-ottelua ilman tehopisteitä.

Ensimmäisellä täydellä KHL-kaudellaan 2010–2011 Sannikov teki Sibirissä 49 runkosarjaottelussa tehot 2+3=5 ja neljässä playoff-ottelussa yhden maalin. Hän vahvisti kauden aikana myös VHL-joukkue Zauralje Kurgania neljän ottelun verran pudotuspeleissä. KHL-kauden 2011–2012 päätteeksi Sannikov vahvisti Sibirskije Snajperyn MHL-joukkuetta kevään 2012 karsintasarjassa, jossa hän oli joukkueen paras pistemies tehoilla 6+7=13. Maaliskuussa 2014 Sannikov teki Sibir Novosibirskin kanssa kaksivuotisen jatkosopimuksen.

Kaudella 2015–2016 Sannikov teki KHL:n yhden kauden piste-ennätyksensä tehoilla 7+17=24. Toukokuussa 2016 hän teki Sibirin kanssa kaksivuotisen jatkosopimuksen. Kaudella 2016–2017 Sannikov nousi joukkueen varakapteeniksi.

Maajoukkueura

Sannikov edusti Venäjää MM-kilpailuissa vuonna 2016, jolloin hän voitti pronssia.

Tilastot
 2007–2008  Sibir Novosibirsk-2  RUS-3  27  3  8  11  28  –  –  –  –  – 2008–2009  Sibir Novosibirsk  KHL  1  0  0  0  0  –  –  –  –  –   Sibir Novosibirsk-2  RUS-3  –  –  –  –  –  –  –  –  –  – 2009–2010  Sibir Novosibirsk  KHL  17  0  0  0  6  –  –  –  –  –   Sibirskije Snajpery  MHL  39  15  19  34  54  –  –  –  –  – 2010–2011  Sibir Novosibirsk  KHL  49  2  3  5  10  4  1  0  1  2   Zauralje Kurgan  VHL  –  –  –  –  –  4  0  0  0  2   Sibirskije Snajpery  MHL  4  1  4  5  0  –  –  –  –  – 2011–2012  Sibir Novosibirsk  KHL  54  6  9  15  16  –  –  –  –  –   Sibirskije Snajpery  MHL  9  2  5  7  26  –  –  –  –  – 2012–2013  Sibir Novosibirsk  KHL  46  6  3  9  16  7  1  1  2  0   HK Rjazan  VHL  2  0  1  1  4  –  –  –  –  – 2013–2014  Sibir Novosibirsk  KHL  44  2  9  11  18  10  1  2  3  6 2014–2015  Sibir Novosibirsk  KHL  59  5  13  18  36  16  4  2  6  16 2015–2016  Sibir Novosibirsk  KHL  60  7  17  24  36  10  1  4  5  8  MM  6  0  1  1  0 2016–2017  Sibir Novosibirsk  KHL  59  13  14  27  40  –  –  –  –  – 2017–2018  Sibir Novosibirsk  KHL  50  10  16  26  49  –  –  –  –  – 2018–2019  Lokomotiv Jaroslavl  KHL  59  8  6  14  24  11  2  4  6  8 2019–2020  Lokomotiv Jaroslavl  KHL  29  4  5  9  12  –  –  –  –  –   Ak Bars Kazan  KHL  14  0  0  0  4  3  0  0  0  0 2020–2021  Sibir Novosibirsk  KHL  23  1  1  2  4  –  –  –  –  – 13 kautta  yhteensä  KHL  564  64  96  160  271  61  10  13  23  40

Lähteet

Viitteet

Luokka:Venäläiset jääkiekkoilijat
Luokka:Vuonna 1990 syntyneet
Luokka:Elävät henkilöt